FI
21.11.2022
Euroopan unionin virallinen lehti
C 441/9
Yleinen tuomioistuin on kolmanneksi tehnyt oikeudellisen virheen ja/tai ilmeisen arviointivirheen, kun se on katsonut, että jos vapautukset merkitsivät valikoivaa etua (mikä ei siis ollut asianlaita), niitä ei voinut perustella hallinnollisella käytännöllisyydellä.
Neljänneksi yleinen tuomioistuin teki oikeudellisen virheen, kun se jätti ottamatta huomioon 12.9.2006 annetun tuomion Cadbury Schweppes ja Cadbury Schweppes Overseas, C-196/04, EU:C:2006:544, ja soveltamatta sitä siinä yhteydessä, kun se arvioi viitekehystä ja valikoivaa etua koskevaa kysymystä ja sitä, voitiinko vapautukset (tai osa niistä) oikeuttaa tarpeella suojata SEUT 49 artiklan mukaista sijoittautumisvapautta.
Lisäksi tai vaihtoehtoisesti yleinen tuomioistuin ei esittänyt riittäviä perusteluja sen tässä yhteydessä tekemiensä johtopäätösten osalta.
(1)
EUVL 2019, L 216, s. 1.
Ennakkoratkaisupyyntö, jonka Consiglio di Stato (Italia) on esittänyt 19.8.2022 – Autorità di Regolazione per Energia Reti e Ambiente (ARERA) v.
Fallimento Esperia SpA ja Gestore dei Servizi Energetici SpA – GSE (Asia C-558/22) (2022/C 441/13) Oikeudenkäyntikieli: italia Ennakkoratkaisua pyytänyt tuomioistuin Consiglio di Stato
Pääasian asianosaiset Valittaja: Autorità di Regolazione per Energia Reti e Ambiente (ARERA) Vastapuolet: Fallimento Esperia SpA ja Gestore dei Servizi Energetici SpA – GSE
Ennakkoratkaisukysymys Ovatko — SEUT 18 artikla, siltä osin kuin siinä kielletään kaikki kansalaisuuteen perustuva syrjintä perussopimusten soveltamisalalla, — SEUT 28 ja SEUT 30 artikla, siltä osin kuin niissä kielletään tuontitullit ja vaikutukseltaan vastaavat maksut, — SEUT 110 artikla, siltä osin kuin siinä kielletään tuontiin kohdistuvat veronluonteiset maksut, jotka ovat korkeampia kuin samanlaisille kotimaisille tuotteille välittömästi tai välillisesti määrätyt maksut, — SEUT 34 artikla, siltä osin kuin siinä kielletään tuonnin määrällisiä rajoituksia vaikutukseltaan vastaavat toimenpiteet, — SEUT 107 ja SEUT 108 artikla, siltä osin kuin niissä kielletään toteuttamasta valtiontukitoimenpidettä, jota ei ole ilmoitettu komissiolle ja joka ei sovellu sisämarkkinoille, ja — direktiivi 2009/28/EY (1), siltä osin kuin siinä säädetään vihreän sähkön yhteisön sisäisen kaupan edistämisestä niin, että edistetään samaten yksittäisten jäsenvaltioiden tuotantokapasiteetin kehittämistä,